stanford-oval/wikipedia huggingface dataset:
Tiibetin autonominen alue
Väestö

| Tiibetin etniset ryhmät vuosien 2000 ja 2010 väestönlaskennoissa> .Etninen ryhmä | Tiibetin etniset ryhmät vuosien 2000 ja 2010 väestönlaskennoissa> .2000 | Tiibetin etniset ryhmät vuosien 2000 ja 2010 väestönlaskennoissa> .2010 |
| --- | --- | --- |
| Tiibetiläiset | 2 427 168 | 2 716 388 |
| Han-kiinalaiset | 158 570 | 245 263 |
| Hui-kiinalaiset | 9 031 | 12 630 |
| Monbat | 8 481 | 9 663 |
| Lhobat | 2 691 | 3 489 |
| Naxit | 1 223 | 1 133 |
Tiibetin asukasluku oli vuoden 2010 väestönlaskennassa 3,002 miljoonaa eli 0,22 prosenttia Kiinan väestöstä (ilman Hongkongia ja Macaota). Lukujen perusteella maakunta oli Kiinan 32. väkirikkain maakuntatason hallintoalue, tai toisin sanottuna väestöltään toiseksi pienin (jäljessään vain pienikokoinen Macaon erityishallintoalue). Vuoden 2013 lopun väestöarvio oli 3,120 miljoonaa ja arvio väestötiheydestä 2,6 henkeä neliökilometrillä.
Tiibetin autonomisen alueen väestötiheys on Kiinan alhaisin, mikä johtuu pääosin hankalakulkuisesta, vuoristoisesta maastosta.
Tiibetin autonominen alue on määritelty tiibetiläiselle, joita väestöstä on valtaosa, mutta han-kiinalaisia on muuttanut alueelle huomattavia määriä viime vuosikymmenten aikana. Han-asutus keskittyy lähinnä Lhasaan ja muihin suuriin kaupunkeihin. Alueella elää myös muita kansoja, esimerkiksi lhobia, menboja ja hui-kiinalaisia.
Talous

Tiibetin autonomisen alueen vallitseva elinkeino on maanviljely omiin tarpeisiin. Maanviljelyä voidaan harjoittaa vain jokilaaksoissa, minkä vuoksi maatalouden painopiste on karjataloudessa. Tärkeimmät kotieläimet ovat jakki, lammas, vuohi ja hevonen.
Etelä-Tiibetissä on ollut laajoja ja monipuolisia metsiä. Tiibetin autonominen alue onkin Kiinan suurin puutavaran lähde. Virallisten tilastojen mukaan Kiina oli hyödyntänyt Tiibetin metsiä vuoteen 1985 mennessä 54 miljardin Yhdysvaltain dollarin arvosta.lähde? Laajoja alueita on hakattu paljaiksi, mikä on johtanut tulviin ja eroosioon. Pakolaishallitus on vaatinut Kiinaa lopettamaan metsän uudistumisen kannalta tuhoisat hakkuut välittömästi.
Alueella on runsaat mineraalivarat. Lhasassa toimii pienimuotoista kevyttä teollisuutta.
Väestöltään Kiinan pienimpiin kuuluva Tiibet tuotti vuonna 2013 vain 0,1 prosentin osuuden maan bruttokansantuotteesta (BKT). Rahassa mitattuna osuus oli 80,8 mrd. Kiinan yuania CNY eli vuoden 2013 viimeisen päivän vaihtokurssein 9,7 mrd euroa. Kutakin asukasta kohden kansantuotetta kertyi maan neljänneksi vähiten eli 26 068 CNY tai noin 3 123 EUR, 62 % maan keskiarvotasosta.  Alempi per capita BKT-kertymä oli vain Guizhoussa, Gansussa ja Yunnanissa.
Liikenne

Qinghain ja Tiibetin autonomisen alueen välille avattiin lokakuussa 2005 rautatie. Se lisää tavaraliikennettä huomattavasti: rahdin odotettiin kasvavan 2.8 miljoonaan tonniin vuodessa vuoteen 2010 mennessä. Rautatieyhteys lisää myös turismia. Kriitikot pelkäävät rautatien lisäävän kiinalaisten asettumista alueelle, luonnonvarojen riistoa kiinalaisten hyväksi ja Kiinan sotilaallisen läsnäolon voimistumista alueella.
Ennen rautatietä alueen tärkein maayhteys ulkomaailmaan oli Qinghain maakuntaan johtanut maantie, joka valmistui 1950-luvulla. Neljä muuta maantietä yhdistävät alueen Nepaliin, Yunnaniin, Qinghaihin ja Sinkiangiin. Ennen näitä maanteitä Tiibetiin pääsi vain ratsupolkuja pitkin.
Tiibetin autonomisella alueella on viisi lentoasemaa: pääkaupunki Lhasassa, Nyingchissä, Qamdossa, Xigazêssa ja Ngarin prefektuurissa. Kuudes lentoasema Nagqu Dagringin lentoasema on myös rakenteilla. Se rakennetaan 4 436 metrin korkeuteen meren pinnan yläpuolelle, joten siitä tulee korkeimmalla paikalla sijaitseva lentoasema maailmassa.
Turismi

Tiibetin autonominen alue oli pitkään suljettuna turismilta. 1970-luvun lopulla Lhasaan päästettiin tarkasti valvottuja turistiryhmiä, jotka majoitettiin länsimaiseen hotelliin kaupungin ulkopuolelle. Vuoden 1984 lopulta yksittäiset turistit saattoivat saada erikoisluvan alueella vierailua varten. Parin vuoden kuluttua kiinalaiset tulivat toisiin aatoksiin, ja yksittäisten matkailijoiden pääsy alueelle estettiin jälleen. Säännöt ovat sen jälkeen vaihdelleet. Kiinan keskushallinnon mielestä Tiibetin vastarintaliike on saanut liikaa yhteyksiä ulkomaille itsenäisten matkailijoiden kautta, ja välillä alue on ollut suljettuna ja välillä avoinna turisteille.
Vuonna 2006 avattu Peking-Lhasa rautatie on lisännyt turismia, ja jopa pakolaishallitus suosittelee sinne matkustamista. Yli 4000 km pitkä junamatka kestää kaksi päivää. Kun juna ei ole lentokoneen tavoin paineistettu, tarjotaan siellä lisähappea, koska rata nousee yli 5000 metrin korkeuteen.
Turismi > Nähtävyyksiä

Potalan palatsi (maailmanperintökohde)
Mount Everest
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto Tiibetin autonominen alue. Arkistoitu 26.3.2013. Viitattu 4.4.2013. (kiinaksi)
Wallius, Anniina: Tiibetissä elää haave omasta valtiosta 24.5.2012. Yleisradio.
Matkaopas aiheesta Tibet Wikivoyagessa (englanniksi)
| n k  Kiinan alueellinen hallinto |
| --- | --- |
Maakunnat:  Anhui  Fujian  Gansu  Guangdong  Guizhou  Hainan  Hebei  Heilongjiang  Henan  Hubei  Hunan  Jiangsu  Jiangxi  Jilin  Liaoning  Qinghai  Shaanxi  Shandong  Shanxi  Sichuan  Yunnan  Zhejiang 
Itsehallinnolliset alueet:  Guangxi  Ningxia  Sisä-Mongolia  Tiibet  Xinjiang 
Itsehallinnolliset kunnat:  Chongqing  Peking  Shanghai  Tianjin 
Erityishallintoalueet:  Hongkong  Macao 
Tiibetin autonomisen alueen hallinnollinen jako prefektuuritasolla.
Jakki on yhä tärkein apuväline peltotöissä Tiibetissä.
Juna Tiibetin radalla.
Potalan palatsi.
Vuosi

Vuosi on ajanlaskun yksikkö, joka perustuu Maan kiertoaikaan Auringon ympäri. Yleensä vuodella tarkoitetaan kalenterivuotta, joka nykyään käytetyssä gregoriaanisessa kalenterissa kestää yleensä 365, karkausvuosina 366 kalenterivuorokautta. Se jakautuu 12 kuukauteen, joiden pituudet ovat 28–31 vuorokautta. Ajan yksikkönä vuoden tunnus on suomen kielessä v (ilman pistettä) mutta vuosilukuun viitattaessa v. (pisteen kera). Tieteellisissä yhteyksissä tunnus on usein a (lat. annus), y tai yr (engl. year), joista a on suositeltavin.
Tähtitieteessä vuodelle on muutamia hiukan toisistaan poikkeavia määritelmiä, kuten sideerinen, anomalistinen ja trooppinen vuosi. Mikään niistä ei ole vuorokauden kokonainen monikerta, mikä hankaloittaa vuoden käyttöä ajanlaskun yksikkönä. Tämän vuoksi on historian aikana luotu monenlaisia kalentereita, joissa vuoteen sisältyy vaihteleva määrä päiviä ja kuukausia.
Maan akselikallistuman vuoksi päivän pituus ja sää vaihtelevat vuoden pituisessa jaksossa. Näitä vaihteluita kutsutaan vuodenajoiksi. Suomessa vuodenaikoja ovat kevät, kesä, syksy ja talvi.
Maan kiertoaika

Maan kiertoliike Auringon ympäri on hyvin säännöllistä, paljon säännöllisempää kuin Maan pyöriminen akselinsa ympäri. Kiertoliikettä voi kuitenkin mitata eri tavoin ja siksi tähtitieteessä määritellään muutamia erilaisia vuosia, muun muassa seuraavat:
Sideerinen vuosi kestää noin 365,2564 vuorokautta. Se on Maan todellinen kiertoaika siinä mielessä, että sen kuluttua Maa on uudelleen samassa suunnassa Auringosta inertiaalikoordinaatiston ja kaukaisten tähtien suhteen.
Anomalistinen vuosi kestää noin 365,2596 vuorokautta. Se on aika Maan perihelistä seuraavaan, ja on hiukan sideeristä vuotta pidempi, koska periheli kiertyy muiden planeettojen aiheuttamien häiriöiden vuoksi.
Trooppinen vuosi kestää noin 365,2422 vuorokautta. Sen kuluttua Maan akseli on uudelleen samassa asennossa Aurinkoon nähden. Trooppinen vuosi on hiukan sideeristä vuotta lyhyempi, koska akseli kiertyy prekession myötä.
Maan asukkaiden kannalta tärkein on trooppinen vuosi, koska sen mukaan määräytyvät vuodenajat. Niinpä kalenterin halutaan yleensä seuraavan mahdollisimman tarkkaan trooppista vuotta.
Kalenterivuosi

Historian aikana on luotu lukuisia erilaisia kalentereita, joissa on koetettu sovittaa yhteen vuorokauden, kuukauden ja vuoden pituudet. Tavallista on, että vuoteen sisältyy vaihteleva määrä ylimääräisiä karkauspäiviä tai karkauskuukausia. Juliaanisen kalenterin vuodessa on 365 päivää, paitsi joka neljäs vuosi 366 päivää. Keskipituudeksi tulee näin 365,25 vuorokautta, joka on trooppiseen vuoteen verrattuna 11 minuuttia liian pitkä. Tuhannessa vuodessa virhettä kertyy noin kahdeksan päivää.
Nykyisin käytetyssä gregoriaanisessa kalenterissa on 97 karkauspäivää 400 vuodessa. Näin vuoden keskipituus on 365,2425 vrk, joka on trooppiseen vuoteen verrattuna 26 sekuntia liian pitkä. Tuhannessa vuodessa virhettä kertyy vain noin 0,3 päivää.
Kalenterivuosi alkaa nykykäytännön mukaan 1. tammikuuta ja päättyy 31. joulukuuta.
Juridisten määräaikojen laskemista koskee Suomessa laki säädettyjen määräaikain laskemisesta. Jos jokin määräaika on määrätty kuukausina tai vuosina tietyn päivämäärän jälkeen, se päättyy vastaavan numeroisena kuukauden päivänä, riippumatta kalenterikuukausien ja kalenterivuosien kulloisestakin pituudesta. Jos esimerkiksi määräaika on kaksi vuotta päivämäärän 15.12.2017 jälkeen, se päättyy 15.12.2019.
Mittayksikkönä

Vaihtelevista määritelmistä johtuen vuosi ei sovi kovin hyvin tarkaksi ajan mittayksiköksi. Toisin kuin vuorokausi, vuosi ei kuulu SI-järjestelmän lisäyksiköihin.
Tähtitieteessä käytetään kuitenkin mittayksikkönä juliaanista vuotta, jonka pituus on tasan 365,25 SI-järjestelmän vuorokautta eli 31 557 600 sekuntia. Tämä mittayksikkö on Kansainvälisen tähtitieteellisen unionin (IAU) suosittelema. Juliaaninen vuosi on aina tasapituinen mittayksikkö; sitä ei tule sekoittaa juliaanisen tai gregoriaanisen kalenterin vaihtelevanmittaiseen kalenterivuoteen.
Muita merkityksiä

Myös jonkin muun planeetan kiertoaikaa saatetaan kutsua (kyseisen planeetan) vuodeksi: esimerkiksi Marsin vuosi. Aurinkokunnan planeettojen kiertoajat vaihtelevat Merkuriuksen 0,24 vuodesta Neptunuksen 164,8 vuoteen.
Auringon kierrosta Linnunradan keskuksen ympäri kutsutaan galaktiseksi vuodeksi. Se kestää noin 225–250 miljoonaa vuotta.
Yrityksen tilikautta kutsutaan myös tilivuodeksi. Oppilaitosten opetus jakautuu lukuvuosiin, jotka alkavat yleensä syksyllä.
Aiheesta muualla

Kuvia tai muita tiedostoja aiheesta Vuosi Wikimedia Commonsissa
IM-2

| IM-2 |
| --- | --- |
Organisaatio:  Nasa
Valmistaja:  Intuitive Machines
Tehtävätyyppi:  laskeutuja
Kohde:  Kuu, Shackleton kraatteri
Laukaisu:  27. helmikuuta 0:16 (UTC). Kennedyn avaruuskeskus, Florida, Yhdysvallat
Laukaisualus:  Falcon 9
Aiheesta muualla
IM-2 (myös CPLS 3) on toinen Nasan Commercial Lunar Payload Services (CLPS) -ohjelmaan kuuluva Intuitive Machinesin miehittämätön kuulento. Laskeutuja on nimeltään Athena ja Nova-C -tyyppiä. IM-2 laukaistiin 27. helmikuuta 2025 Floridan Kennedyn avaruuskeskuksesta SpaceX:n Flacon 9 -raketilla. Laukaisussa mukana on toissiajaisena rahtina Nasan Lunar Trailblazer Kuun kiertolaisluotain. Athena laskeutui Kuuhun 6. maaliskuuta. Yhteys alukseen katkesi laskun yhteydessä. Kun yhteys saatiin takaisin, havaittiin, että alus on väärässä asennossa ja ei tuota riittävästi virtaa aurinkopaneeleillaan. 7. maaliskuuta todettiin, että virta aluksesta on loppunut.
Tehtävätavoite

Athena laskeutuisi Kuun etelänavalle tarkoituksenaan tutkia Kuun maanalaisia materiaaleja ja resurseja tuleville Artemis -lennoille käyttäen apunaan poraa sekä massaspektometriä.  Laskeutujan kyydissä on pieni Micro-Nova Hopper niminen drone otetaan käyttöön, jonka tarkoituksena olisi hyppiä Kuun pinnalla ja mitata ensimmäisen Kuun suoran vedyn pintamittauksen, joka auttaisi etsimään vettä Kuusta. Drone myös lentäisi yhteen Kuun kraaterin sisälle, tehden siellä mittauksia. IM-2:n mukana on myös Polar Resources Ice Mining Experiment-1 (PRIME-1) -niminen jään etsintään tarkoitettu Nasan testi. PRIME-1:ssä on pora sekä massaspekrometri.  Laskeutujan mukana on myös Nokian LTE 4G verkko, jota testataan Kuussa.
Aiheesta muualla

Lennon verkkosivut (englanniksi)
| 0 | 1 | 2 |
| --- | --- | --- |
| Edeltäjä: Blue Ghost Mission 1 | Commercial Lunar Payload Services | Seuraaja: Griffin Mission 1 |
| 0 | 1 | 2 |
| --- | --- | --- |
| Edeltäjä: IM-1 | Nova-C -laskeutujat | Seuraaja: IM-3 |
Speak Now

| Speak Now Taylor Swift |
| --- | --- | --- |

Studioalbumin tiedot
 Äänitetty : 2008–2010
 Julkaistu: 25. lokakuuta 2010
 Formaatti: CD, LP, lataus, streaming
 Tuottaja(t): Nathan Chapman, Taylor Swift
 Tyylilaji: country, pop
 Kesto: 67.29
 Levy-yhtiö: Big Machine Records
Listasijoitukset
  1.    6.
Taylor Swiftin muut julkaisut
| Fearless 2008 | Speak Now 2010 | Speak Now World Tour – Live 2011 |
Singlet albumilta Speak Now
 ”Mine” Julkaistu: 4. elokuuta 2010  ”Back to December” Julkaistu: 15. marraskuuta 2010  ”Mean” Julkaistu: 13. maaliskuuta 2011  ”The Story of Us” Julkaistu: 19. huhtikuuta 2011  ”Sparks Fly” Julkaistu: 18. heinäkuuta 2011  ”Ours” Julkaistu: 22. marraskuuta 2011
Speak Now on yhdysvaltalaisen laulaja-lauluntekijän Taylor Swiftin albumi vuodelta 2010. Albumin kaikki kappaleet ovat Swiftin kirjoittamia. Vuoteen 2012 mennessä albumia oli myyty Yhdysvalloissa neljä miljoonaa kappaletta. Albumi nousi Yhdysvalloissa Billboard 200 -albumilistan kärkeen.. Albumilta julkaistiin singleinä kappaleet ”Mine”,  ”Back to December”, ”Mean”, ”The Story of Us”, ”Sparks Fly” ja ”Ours”.
Kappale ”Mean” voitti kaksi Grammy-palkintoa vuonna 2012. Speak Now sai Grammy-ehdokkuuden parhaan country-albumin kategoriassa.
Uudelleen levytetty versio albumista, nimeltään Speak Now (Taylor’s Version) julkaistiin 7. heinäkuuta 2023. Swift levyttää vanhaa tuotantoaan uudelleen albumien master-äänitysten oikeuksiin ja omistajuuteen liittyvän kiistan takia. Uusi versio sisältää kuusi aikaisemmin julkaisematonta kappaletta.
Tuotanto ja sanoitukset

Swift on kirjoittanut kaikki levyn standardipainoksen kappaleet yksin. Albumi on tyyliltään country pop -musiikkia. Levyllä on mukana Swiftin aiempaa tuotantoa enemmän vaikutteita pop- ja pop rock -musiikista. Albumin ovat tuottaneet Taylor Swift ja Nathan Chapman. Useimmat kappaleet ovat omaelämänkerrallisia. Swift on sanonut sanoitusten olevan viestejä eri ihmisille hänen elämässään. Monissa niistä on asioita, joita hän ei uskaltanut sanoa ääneen aiemmin.
Laulujen sanoissa käsitellään rakastumista ja eroa. ”Mine” on tarina parisuhteesta. Swiftin mukaan kappale kertoo siitä, kuinka oikea ihminen voi saada uskomaan rakkauteen pettymystenkin jälkeen. Kappale ”Back to December” sanoitukset kertovat katumuksesta ja anteeksipyynnöstä kaltoin kohdellulle entiselle rakastetulle. Swift kirjoitti kappaleen entiselle poikaystävälleen Taylor Lautnerille.
Kappale ”Dear John” käsittelee nuoren tytön vaikeaa suhdetta manipuloivan vanhemman miehen kanssa. Sen on tulkittu kertovan Swiftin suhteesta laulaja John Mayerin kanssa. Swift oli suhteen aikana 19-vuotias ja Mayer 32. Swift ei ole vahvistanut laulun kohdetta, mutta Mayer on kertonut haastattelussa olleensa nöyryytetty kuultuaan laulun ja kritisoi Swiftiä laulun julkaisemisesta.  Esittäessään kappaleen kesäkuussa 2023 Swift sanoi, ettei välitä enää tapahtuneesta ja pyysi fanejaan jättämään laulun kohteen rauhaan.
Kappale ”Better Than Revenge” on omistettu tytölle, joka ”varasti” Swiftin poikaystävän. Kappaletta on arvosteltu naisvihamielisisten sanoitusten takia. Levyttäessään kappaleen uudelleen levylle Speak Now (Taylor's Version) Swift muutti sen kertosäettä vähemmän loukkaavaksi.
Swift on sanonut kappaleen ”Mean” kertovan kriitikosta, joka arvosteli häntä erityisen ilkeästi.  ”Mean” voitti parhaan country-kappaleen ja parhaan soolona esitetyn country-kappaleen Grammy-palkinnot vuonna 2012.
”Sparks Fly” poikkeaa muista kappaleista siinä, että sitä ei ole kirjoitettu Speak Now -albumille. Swift oli kirjoittanut kappaleen jo ennen esikoisalbuminsa Taylor Swift julkaisua ja esittänyt sitä livenä. Kappale lisättiin levylle fanien pyynnöstä.
Markkinointi > Julkaisu ja singlet

Ensimmäisenä singlenä albumilta julkaistiin 4. elokuuta 2010 kappale ”Mine”. Single nousi Billboard Hot 100 -listan sijalle 2. Kappaleelle kuvattiin musiikkivideo, jonka ohjasivat Swift ja Roman White. Video kertoo nuoren pariskunnan elämäntarinan. Swift esiintyy videolla yhdessä näyttelijä Toby Hemingwayn kanssa. Kappaleet ”Speak Now”, ”Back to December” ja ”Mean” julkaistiin digitaalisina promosingleinä lokakuussa ennen albumin julkaisua. Ne julkaistiin viikon välein.
Albumi ilmestyi 25. lokakuuta 2010. Siitä julkaistiin standardipainoksen lisäksi bonuskappaleita sisältävä deluxe-painos. Deluxe-painos oli aluksi myynnissä Yhdysvalloissa vain Target-liikkeissä.
Kappaleesta ”Back to December” tuli albumin toinen virallinen single 15. marraskuuta. ”Mean” julkaistiin radio- ja CD-singlenä 13. maaliskuuta 2011. ”The Story of Us” ilmestyi singlenä 19. huhtikuuta ja ”Sparks Fly” 19. heinäkuuta.
Albumin viimeinen single oli ”Ours”, joka on mukana ainoastaan albumin Deluxe-painoksella bonusraitana. Kappaleen CD-single ilmestyi marraskuussa 2011.  Siitä tuli albumin kuudes ja viimeinen radiosingle 5. joulukuuta.
Markkinointi > Kiertue

Swift lähti albumin tueksi kansainväliselle kiertueelle. Kiertue Speak Now World Tour kesti helmikuusta 2011 maaliskuuhun 2012. Kiertueeseen kuului 112 konserttia. Kiertue kävi Pohjois-Amerikassa, Euroopassa, Aasiassa sekä Australiassa ja Oseaniassa.
Markkinointi > Livealbumi ja konserttielokuva

Kiertueella tallennetusta materiaalista julkaistiin livealbumi ja konserttielokuva Speak Now World Tour – Live. Julkaisuun kuuluu sekä CD että DVD. Videolla on mukana myös backstage-materiaalia. Speak Now World Tour – Live sisältää liveversiot kaikista Speak Now -albumin kappaleista, muutamia vanhempia kappaleita ja cover-versioita muiden artistien kappaleista.
Kappaleet

Kaikki kappaleet säv. ja san. Taylor Swift (paitsi kun mainittu).
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Mine | 3.50 |  |  |  |  |  |  |  |
| 2. | Sparks Fly | 4.22 |  |  |  |  |  |  |  |
| 3. | Back to December | 4.53 |  |  |  |  |  |  |  |
| 4. | Speak Now | 4.00 |  |  |  |  |  |  |  |
| 5. | Dear John | 6.43 |  |  |  |  |  |  |  |
| 6. | Mean | 3.57 |  |  |  |  |  |  |  |
| 7. | The Story of Us | 4.27 |  |  |  |  |  |  |  |
| 8. | Never Grow Up | 4.50 |  |  |  |  |  |  |  |
| 9. | Enchanted | 5.52 |  |  |  |  |  |  |  |
| 10. | Better Than Revenge | 3.37 |  |  |  |  |  |  |  |
| 11. | Innocent | 5.02 |  |  |  |  |  |  |  |
| 12. | Haunted | 4.02 |  |  |  |  |  |  |  |
| 13. | Last Kiss | 6.07 |  |  |  |  |  |  |  |
| 14. | Long Live | 5.17 |  |  |  |  |  |  |  |
|  |  | 67.29 |  |  |  |  |  |  |  |
| Deluxe Edition (Yhdysvallat)  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 15. | Ours | 3.57 |  |  |  |  |  |  |  |
| 16. | If This Was a Movie (säv. ja san. Taylor Swift ja Martin Johnson)  | 3.54 |  |  |  |  |  |  |  |
| 17. | Superman | 4.35 |  |  |  |  |  |  |  |
| 18. | Back to December (Acoustic)  | 4.52 |  |  |  |  |  |  |  |
| 19. | Haunted (Acoustic)  | 3.37 |  |  |  |  |  |  |  |
| 20. | Mine (Pop Mix)  | 3.49 |  |  |  |  |  |  |  |
| Deluxe Edition (kansainvälinen)  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 15. | Ours | 3.57 |  |  |  |  |  |  |  |
| 16. | If This Was a Movie (säv. ja san. Taylor Swift ja Martin Johnson)  | 3.54 |  |  |  |  |  |  |  |
| 17. | Superman | 4.35 |  |  |  |  |  |  |  |
| 18. | Back to December (Acoustic)  | 4.52 |  |  |  |  |  |  |  |
| 19. | Haunted (Acoustic)  | 3.37 |  |  |  |  |  |  |  |
| 20. | Mine (US Version)  | 3.51 |  |  |  |  |  |  |  |
| 21. | Back to December (US Version)  | 4.55 |  |  |  |  |  |  |  |
| 22. | The Story of Us (US Version)  | 4.27 |  |  |  |  |  |  |  |
| iTunes (kansainvälinen versio)  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 15. | Mine (US Version)  | 3.51 |  |  |  |  |  |  |  |
| iTunes (Japani) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 15. | Mine (US Version)  | 3.51 |  |  |  |  |  |  |  |
| 16. | Back to December (US Version)  | 5.54 |  |  |  |  |  |  |  |
| 17. | The Story of Us (US Version)  | 4.26 |  |  |  |  |  |  |  |
Kansainväliset painokset sisältävät erilaiset versiot kappaleista ”Mine”, ”Back to December” ja ”The Story of Us”. Kappaleiden alkuperäisversiot ovat mukana bonuksena kansainvälisellä deluxe-versiolla kappalelistan lopussa nimellä ”US Version”.
Kansainvälisen painoksen versio kappaleesta ”Mine” on Yhdysvaltojen deluxe-painoksella bonuksena nimellä ”Mine (Pop Mix)”.
Deluxe-painosten CD-versioissa bonuskappaleet ovat omalla CD:llä.
Listasijoitukset > Viikottaiset listat

| Lista | Korkein sijoitus |
| --- | --- |
 Alankomaat (MegaCharts): 17
 Australia (ARIA Charts): 1
 Australia (Aria Charts, countryalbumit): 1
 Belgia (Ultratop Flanders): 18
 Belgia (Ultratop Wallonia): 45
 Espanja (PROMUSICAE): 10
 Irlanti (IRMA): 6
 Iso-Britannia (OCC, Britannian albumilista): 6
 Italia (FIMI): 18
 Itävalta (Ö3 Austria Top 40): 16
[ Japani (Oricon): 6
 Kanada (Canadian Albums Chart): 1
 Kreikka (IFPI): 17
 Meksiko (Top 100 México): 8
 Norja (VG-lista): 4
 Ranska (SNEP): 39
 Ruotsi (Sverigetopplistan): 18
 Saksa (Gfk): 15
 Sveitsi (Hitparade): 17
 Tanska (IFPI Danmark): 26
 Uusi-Seelanti (Recorded Music NZ): 1
 Yhdysvallat (Billboard 200): 1
 Yhdysvallat (Billboard, countryalbumit): 1

| Maa ja lista | Korkein sija |
| --- | --- |
 Argentiina (CAPIF): 3
 Kreikka (IFPI): 1
 Itävalta (Ö3 Austria Top 40): 1
 Saksa (Gfk): 2
 Portugali (AfP): 1
 Sveitsi (Hitparade): 1
 Yhdysvallat (Billboard, indiealbumit): 4
Listasijoitukset > Vuoden lopun listat

| Maa ja lista | Korkein sija |
| --- | --- |
 Australia (ARIA Charts): 15
 Iso-Britannia (Britannian albumilista): 163
 Kanada (Canadian Albums Chart): 15
 Uusi-Seelanti (Recorded Music NZ): 15
 Yhdysvallat (Billboard 200): 9
 Yhdysvallat (Billboard, countryalbumit): 3

| Maa ja lista | Korkein sija |
| --- | --- |
 Australia (ARIA Charts): 51
 Kanada (Canadian Albums Chart): 9
 Uusi-Seelanti (Recorded Music NZ): 34
 Yhdysvallat (Billboard 200): 2
 Yhdysvallat (Billboard, countryalbumit): 1

| Maa ja lista | Korkein sija |
| --- | --- |
 Yhdysvallat (Billboard 200): 45
 Yhdysvallat (Billboard, countryalbumit, 2012): 18

| Maa ja lista | Korkein sija |
| --- | --- |
 Yhdysvallat (Billboard, countryalbumit): 73

| Maa ja lista | Korkein sija |
| --- | --- |
 Yhdysvallat (Billboard, countryalbumit): 77

| Maa ja lista | Korkein sija |
| --- | --- |
 Yhdysvallat (Billboard, countryalbumit): 34
 Yhdysvallat (Billboard, indiealbumit): 50

| Maa ja lista | Korkein sija |
| --- | --- |
 Yhdysvallat (Billboard, countryalbumit): 15
 Yhdysvallat (Billboard, indiealbumit): 19

| Maa ja lista | Korkein sija |
| --- | --- |
 Saksa (Gfk) : 32
 Sveitsi (Hitparade): 63
 Yhdysvallat (Billboard 200): 115
 Yhdysvallat (Billboard, countryalbumit): 115
 Yhdysvallat (Billboard, indiealbumit): 14
Listasijoitukset > Vuosikymmenen lopun listat

| Maa ja lista | Korkein sija |
| --- | --- |
 Australia (ARIA Charts): 39
 Yhdysvallat (Billboard 200): 50
 Yhdysvallat (Billboard, countryalbumit): 17
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 3x platinaa | Australian Recording Industry Association |
|  Brasilia | kultaa | Pro-Música Brasil |
|  Filippiinit | platinaa | Philippine Association of the Record Industry |
|  Hong Kong | kultaa | IFPI |
|  Irlanti | kultaa | Irish Recorded Music Association |
|  Iso-Britannia | platinaa | British Phonographic Industry |
|  Itävalta | kultaa | IFPI |
|  Japani | kultaa | 日本レコード協会 (Nihon Rekōdo Kyōkai, Recording Industry Association of Japan) |
|  Kanada | 3x platinaa | Music Canada |
|  Norja | kultaa | IFPI |
|  Saksa | kultaa | Bundesverband Musikindustrie |
|  Singapore | platinaa | Recording Industry Association Singapore |
|  Sveitsi | kultaa | IFPI Switzerland |
|  Uusi-Seelanti | 3x platinaa | Recorded Music NZ |
|  Yhdysvallat | 6x platinaa | Recording Industry Association of America |